C 
PIS CUPS 51 
ESOX BRASILIENSIS. 
Conrvus in meo non valde serpentinum, in spiritu vini rigidissimum factum. 
Venter subtus planus, subquadratus aut bicarinatus , uti in exocoeto volitante. 
Qui ex Surinamo attulit, et a quo emi, dixit aquae dulci immissum quasi 
saponaceam illam reddere. 
CLUPEA ALEPIDOT A. Nobis. 
Ovalis , argentea , nitidissima , alepidota , linea laterali nulla. 
Pisciculus triuncialis. Squamae nullae, sed cutis argentea quasi in tuber- 
cula plane inaequalis magnitudinis divisa. 
Ex collectione Ramsayi. Americana, 
Affinis clupeae mysto ; sed pinna ani caudae non coadunata. 
CLUPEA ALOSA. 
SceLETON hujus piscis mirabilis structurae, non misi insectorum ope 
parandum. Dorsi series quinque spinarum longissimarum et tenuissimarum. 
Ad latus corporis vertebrarum apophyses tenerae quasi reticulatae. Costae 
nonnullae mire ramosae. Ad ventris carinam conjunguntur aliis ossiculis latio- 
ribus carinatis, mucrone postice prominente , duobus longioribus divaricatis. 
Ventriculus solidiusculus carnosus, arena repletus. An ergo digestio ana- 
loga illi avium granivorarum. Videtur cibum in fundo quaerere. Appendices 
coecae numerosissimae ad ventriculum. 
Arcus branchiarum in parte concava denticulos cartilagineos habent longis- 
simos , tremulos , secus ac in aliis piscibus , ubi sunt breves. 
In nostra maculae demum in desquamato pisce apparent; in uno latere 
observo septem, in altero octo. 
Piscis vorax. Pisciculos in ejus ventriculo reperit Baltnerus nostras. 
Non quotannis occurrit. Ao. 1788. copiosissime in Rheno. Sed 1789. vix 
ulla. Àn ob praecedentis hyemis immanitatem? Ao. 1795. copiose. Quando- 
que etiam in Ellam ex Rheno adscendit. Ova ibi emittit, sed haec numquam 
excluduntur. Reperiuntur aliquando spithamaea tantum longitudine , quae 
cum majoribus ex mari adscendunt. 
Ova adhuc ovario contenta inaequalia et angulata mihi videntur ; alia aliis 
duplo majori diametro. 
